Suma i resta de fraccions | Ahmes\n09/11/2010 generalcalcul, recursosjsolano\nLes fraccions acostumen a a anar força bé fins que ens topem amb la suma de fraccions de diferent denominador, sembla que haver de combinar tot el que hem aprés sobre múltiples i fraccions equivalents per tal de realitzar aquesta operació suposa una acumulació excessiva d’entrebancs. Els mateixos amb que topem per trobar a la xarxa activitats fàcils, atraients i engrescadors. Us posem alguns exemples que no despertaran massa passions.\nEl primer, Entenguem la suma de fraccions, és extremadament simple i es limita a explicar la suma de fraccions d’igual denominador. però l’animació és prou clara i entenedora com per fer-la servir com a introducció.\nJa en anglès trobem Math Playground, que malgrat una bona estètica no ens evitarà haver de complementar l’ordinador amb llapis i paper, si no és que gaudim d’una molt bona capacitat de càlcul mental.\nMolt semblant pel que fa al sistema de treball és Basic Math Fractions. La novetat, que aquí podem introduir nosaltres les fraccions a sumar.\nPer revisar totes les passes que acostumem a fer en una suma (buscar fraccions equivalents, sumar, simplificar) pot ser interessant fer un cop d’ull a aquesta petita animació que trobem a la web de Math is Fun. La trobareu passada la meitat de la pàgina (imatge del costat).\nI acabem amb un enllaç ben curiós, la calculadora científica de Fractions Addition Calculator que, en fer-nos els càlculs no ens ensenyarà res, però pot ser interessant per comprovar els exercicis que hem fet a la llibreta.\n← Animacions fractals\tUn triangle, dos triangles… →


BLOC D'INFANTIL: de gener 2017\nFem com Jackson Pollock!\nA les classes de P3 hem presentat les obres de l’artista d’Estats Units Jackson Pollock (1912 –1956). L'artista feia servir una tècnica que es diu “Action painting” que consisteix a col·locar el llenç a terra i utilitzar els pinzells de forma rígida, contundent i amb moviments ràpids.\nUna vegada hem vist quina era la seva tècnica teniem moltes ganes de posar-la en pràctica.\nMireu,mireu! Ens ho hem passat molt bé encara que ha quedat tot ple de pintura. I quan diem tot, vol dir tot: terra, pissarra, cap, braços... quins artistes que som!!!!!!\nPublicat per infantil a 11:54 Cap comentari:\nPROJECTES DELS NOMS DE L'AULA\nEnguany, com cada curs, vam començar el setembre pensant un nom per cada P5, per treballar-lo durant un temps en forma de projecte. Vam escollir les estrelles (del cel) a P5A i els lloros a P5B.\nPerò vam canviar una mica la dinàmica de treball. Aquest curs el que vam fer després de veure què volíem saber sobre els temes va ser reagrupar totes les preguntes en 7 o 8 grans preguntes. Fins aquí, com sempre! Però de cada pregunta, l'infant només havia d'investigar d'una manera:\n- o bé li tocava portar informació escrita, paraules clares en lletra de pal millor, i que poguéssim retallar per enganxar-les posteriorment...\n- o bé havia de portar imatges sobre la pregunta que li havia tocat, també per poder-les retallar i enganxar després...\n- o bé li tocava portar algun vídeo, ja fos gravat explicant ell/a la pregunta, o trobat a internet, o algun conte web per poder visionar a la PDI...\nD'aquesta manera no havíem d'escoltar 4 o 5 vegades la mateixa informació cada setmana, si més no, no de la mateixa manera.\nI a més a més, el millor era el mural conjunt que anàvem confeccionant setmana rere setmana, i podíem veure les nostres descobertes sempre que volguéssim. Tots vèiem el nostre progrés i ens feia molta il·lusió.\nTot aquest treball conjunt s'ha anat complementant amb diverses dinàmiques i activitats, acabant els projectes amb un alfabox de tot allò que havíem après (graella alfabètica on vam intentar recordar el màxim de coses amb cada una de les lletres de l'abecedari, i hi vam fer un dibuix i/o escriure alguna paraula).\nEls projectes ens han durat fins el mes de Gener!!!!! Mireu com van quedar elsnostres murals!\nPublicat per infantil a 11:53 Cap comentari:\nTreballant les emocions!\nDesprés d'haver estat tot el primer trimestre treballant les emocions, recordant l'alegria i la tristesa, hem volgut fer una activitat especial per poder seguir aprenent amb aquests dos sentiments.\nPrimer de tot vam encetar una conversa on cadascú va relacionar l'emoció amb un color i ens vam adonar que cadascú li posar un color diferent a les emocions! I tot aprofitant aquesta gama de colors que va sortir vam decidir representar l'alegria i la tristesa amb un cercle cadascuna.\nVam penjar els dos cercles a la pissarra i a terra teníem tots els colors que havíem anomenat a la rotllana amb els que ens sentíem identificats.\nI a poc a poc vam anar enganxant el color amb el que ens fa pensar l'alegria i la tristesa i els cercles van anar omplint-se.\nUn cop vam acabar ens vam fixar que el de l'alegria estava ple de colors vius i alegres i el cercle de la tristesa era més fosc i trist, però tots dos havien quedat molt xulos!\nPer acabar l'activitat vam posar el nostre nom a una pinça de fusta segons si estàvem alegres o tristos en aquell moment i així podrem deixar reflectit en tot moment com ens sentim quan estem a l'escola.\nPublicat per infantil a 13:11 Cap comentari:


Pràcticum 3-6 anys: El camaleó camaleònic!\nEn aquest mes d’Abril, he pogut planificar, intervenir i avaluar una sessió d’aula responsabilitzant-me del tot el grup-classe, gràcies a una proposta dissenyada de manera conjunta entre la Marta i jo, per tal de garantir que ambdós grups de p5 gaudiren de la riquesa de l’activitat que havíem elaborat. Aquesta, va sorgir arran de la creació d’una graella d’autoavaluació en la que els propis infants podien prendre consciencia de les seves capacitats i limitacions per tal d’autogestionar-se i autoregular-se a fi d’anar millorant cada vegada més.\nLa proposta consistia en contar el conte del Camaleó Camaleònic emprant com a mitjà la pissarra i el canyon digital. Darrera d’aquesta proposta, hi ha tot un sentit pedagògic i educatiu que justifica la seva presentació davant els infants. Es tracta per tant, d’un conte que parla sobre la felicitat, el canvi i la identitat personal, així com la importància de saber apreciar les capacitats i potencialitats dels altres, però sense menysprear i valorant les pròpies de la persona en qüestió. Tot això, es narra des de la vivència d’un camaleó que s’anava transformant en els animals que trobant pel zoo a mida que ho desitjava, fins que va tenir fam i es va adonar que no podia menjar amb aquella trompa d’elefant. Així doncs, va començar a valorar les virtuts de la seva magnífica llengua i va desitjar tornar al seu estat original!\nA continuació, vam realitzar una assemblea amb els infants en la qual preteníem generar en ells reflexió, opinió i argumentació sobre diferents aspectes relacionats amb la narració. Algunes de les preguntes que els vam generar són:\n- Sabíeu quin animal és un camaleó?\n- Què sabíeu sobre els camaleons?\n- Que us ha semblat el conte?\n- Què us a agradat i què no?\n- Què li passava al camaleó?\n- Creieu que estava gaire content de com era ell?\n- Perquè penseu que volia canviar algunes parts del seu cos?\n- Quines parts d’animal s’ha canviat?\n- Penseu que tot això li ha fet més feliç? Perquè?\n- Quines coses us agraden de vosaltres mateixos?\n- Quines penseu que són les vostres qualitats que us fan especials?\nA continuació, vam repartir unes feinetes en les que havien d’escriure una cosa que pensessin que se’ls donava bé i una altra en la que haguessin de millorar, i llavors escriure una cosa bona de tres pastissers i de tres músics. I finalment, ho vam posar en comú alhora que anava escrivint a una cartolina totes aquelles coses bones que els seus companys havien dit que tenia cada infant. La veritat és que va ser una activitat molt positiva en la que vam podem treballar la identitat personal i afavorir l’autoimatge i autoconsciència dels infants, valorant i apreciant les pròpies capacitats en un clima realment motivador i tendre.\nPublicat per Nieves Tobaruela Mendoza a 10:28\nEtiquetes de comentaris: Disseny, Reflexió i innovació


Edat Escolar\nEl trastorn desafiant oposat (ODD) és més que una mala conducta. Els nens amb ODD no poden cooperar i necessiten ajuda professional per gestionar el seu comportament.\nA Austràlia no hi ha una sola llei sobre deixar els nens a casa seva, però sou responsables de la seguretat dels nens si només són a casa seva. Trobar més.\nVoleu saber sobre el desenvolupament infantil als 5-6 anys? Aquesta guia essencial explica el pensament, el sentiment, el llenguatge, el desenvolupament físic dels seus fills i molt més.\nMolts pares es pregunten de deixar els fills sols a casa: quan està bé? Comença per pensar en la seva situació familiar i l’edat i la maduresa del fill.\nTé preocupat al seu fill algun trastorn d’hiperactivitat amb dèficit d’atenció? Llegiu aquesta guia essencial sobre tipus de TDAH, símptomes del TDAH i diagnòstic del TDAH.\nLes entrevistes de pares i professors de l'escola primària són una gran oportunitat de comprovar el progrés del vostre fill. A continuació, es mostra com treure el màxim partit de les entrevistes entre pares i professors.\nLes dents i les genives saludables són vitals per a la salut general del vostre fill en edat escolar. La cura dental de les dents dels nens comença amb la neteja de dents dues vegades al dia.\nHi passa molt en el desenvolupament infantil als 6-8 anys. Informeu-vos del pensament, sentiment, llenguatge, desenvolupament físic del vostre fill i molt més.\nNo sempre és fàcil emparar dinars saludables per a nens. Però amb les nostres idees saludables per dinar, les opcions de caixa del dinar del vostre fill seran nutritives i saboroses.\nQuina quantitat de son necessiten els nens en edat escolar? Què passa amb les rutines d’hora d’anar a dormir, dormir, malsons i terrors nocturns? Obteniu respostes a aquestes i més preguntes.\nSi el vostre fill en edat escolar està assetjat, és important entrar ràpidament. Vostè i altres adults hem de treballar junts per aturar l’assetjament escolar. Aquí teniu com.\nEls nens poden trobar persones perilloses o contingut en línia. Utilitzeu els nostres consells sobre seguretat en internet per ajudar els nens a gestionar els riscos en línia i a gaudir d’internet.\nAls anys de primària i secundària, nens i adolescents aprenen observant, qüestionant, explorant i experimentant: dins i fora de l’escola.\nLes discapacitats d’aprenentatge són problemes de lectura, ortografia o matemàtiques. Llegiu la informació sobre com es pot ajudar els nens amb discapacitats d’aprenentatge perquè puguin aprendre amb èxit.\nCuinar amb nens i adolescents i compartir la cuina amb ells fomenta el seu interès per cuinar i menjar menjar saludable. Llegiu els consells per començar.\nEl trastorn obsessiu compulsiu (TOC) és un trastorn d’ansietat. Pot evitar que nens i adolescents gaudeixin de la vida. Aquí us mostrem com ajudar els vostres fills amb les TOC.\nEl vostre fill necessita una bona salut mental. Pot promoure la salut mental dels nens amb relacions positives, suport per a la conducta, un estil de vida saludable i molt més.\nNo ha de ser difícil triar aliments saludables dels cinc grups d’aliments per a escolars. Utilitzeu la nostra guia per proporcionar al vostre fill la millor nutrició possible.\nEls nens poden patir depressió. Entre els signes de depressió dels nens s’inclouen sentir-se durant llargs períodes i perdre l’interès per la vida. Llegiu com ajudar al vostre fill.\nEls problemes de les dents dels nens escolars inclouen la trituració de dents, la xucla de dits i lesions de dents. Pot ser que arribi el moment de considerar un protector boca si el vostre fill practica esport.


Quatre autors presentaran les seves obres al programa literari Dies de Llibres de Cambrils | Tots21 | Notícies de Tarragona, Reus, Tarragonés i Baix Camp\nQuatre autors presentaran les seves obres al programa literari Dies de Llibres de Cambrils\nLes escriptores Sònia Rocas Juncà i Gemma Tribó Traveria, el periodista Francesc Joan Matas i el poeta Ramon García Mateos presentaran les seves obres en el marc del programa Dies de Llibres, organitzat al voltant de la Diada de Sant Jordi pel Departament de Cultura de l’Ajuntament de Cambrils amb la col·laboració de diverses associacions.\nDies de Llibres també inclou altres activitats literàries com un taller d’escriptura creativa, una tertúlia sobre la ciència ficció, l’espectacle poeticomusical en homenatge a Pedrolo, el banquet literari de l’Associació de Cultural Vilafortuny o el tradicional mercat de Sant Jordi de la Unió de Botiguers i Cambrils Obert.\nEl programa literari començarà el dia 5 d’abril amb la presentació del llibre ‘Els 14 vuitmils d’Òscar Cadiach i Puig’ (Cossetània), escrit per Francesc Joan Matas, al Centre Cultural (20 hores). L’acte, que anirà a càrrec de l’alpinista que protagonitza el llibre, està organitzat pel Campus Extens de la URV i el Museu d’Història de Cambrils.\nLa segona presentació, l’endemà divendres, 6 d’abril, serà la del llibre ‘Ojos en las sombras’ (Acen) de Sònia Roca Juncà, que anirà a càrrec de Marc Fargas Mas.\nEl dijous 12 d’abril serà el torn del llibre ‘Avui per tu, demà per mi’ (La mar de fàcil Editorial) de Gemma Tribó Traveria, que ha comptat amb la col·laboració del Perdo Otiña i Núria Casals, per explicar el pacte a la recíproca de dues famílies durant la Guerra Civil (1936-1939).\nLa poesia també serà present al programa Dies de Llibres amb actes com la presentació del llibre “Nuevo ramo de viejos cantares i otras coplas de varia intención” (Silva Editorial) de Ramon García Mateos que tindrà lloc al Centre Cultural el divendres 19 d’abril. En l’acte, a més de l’autor, també hi intervindran alguns dels intèrprets que han posat música i veu a alguns dels poemes del cançoner.\nA més de les presentacions de llibres, el programa Dies de Llibres ofereix un ampli ventall d’activitats relacionades amb la literatura. Una de les més destacades és el taller d’escriptura CREA (Curs Ràpid d’Escriptura Autocreativa) que impartirà l’escriptor i especialista en activitats de dinamització lectora Joan de Boer al Centre Cultural. El curs és gratuït però cal fer inscripció prèvia a la Biblioteca.\nUna altra de les novetats és la tertúlia ‘Llibres a les estrelles – La ciència ficció és dels joves’ que es farà el 18 d’abril (19 hores) a la Biblioteca. L’editor Christian Rodríguez (Insòlita Editorial) i el traductor Alexander Paéz desmuntaran mites i clixés sobre la ciència-ficció posant en perspectiva alguns dels llibres i autors més actuals.\nA més, l’Associació Cultural de Vilafortuny ha organitzat dues activitats. El divendres 13 d’abril s’inaugurarà l’exposició de pintura i lectures del taller d’escriptura i literatura al Centre Cívic de Vilafortuny i el 20 d’abril se celebrarà el banquet literari al Castell de Vilafortuny, amb la participació dels alumnes de les escoles Guillem Fortuny i Mas Clariana i l’actuació musical de la soprano Anna Penalba.\nEls dies més intensos seran el 22 i 23 d’abril. Com és habitual durant les dues jornades el port s’omplirà amb les parades de llibres i flors del mercat de Sant Jordi, organitzat per la Unió de Botiguers de Cambrils i Cambrils Obert.\nEl 22 d’abril a les 12 hores a la zona del port, Jam presentarà ‘Dragon Street’, un divertit espectacle de teatre de carrer que posa en entredit moltes llegendes sobre dracs i cavallers. A les 20 hores, la Cripta de l’Ermita Acollirà ‘Mai no és de nit’, una composició poeticomusical de Jaume Calatayud i Vicente Morera en commemoració del centenari del naixement de Pedrolo. L’endemà, la diada de Sant Jordi, a les 18 hores, hi haurà una ballada de sardanes al port amb la Cobla Contemporània i els Amics de la Sardana de Cambrils.\nLa programació continuarà el dia 26 d’abril a l’Ateneu Juvenil amb diversos tallers per conèixer la figura de Pompeu Fabra i el dia 29 d’abril al Casal Parroquial de l’Església de Sant Pere amb ‘L’Endrapasomnis’ de la companyia Teatre al Detall en el marc del cicle Diumenges al Teatre.\nPremi de Narrativa Marítima Vila de Cambrils\nD’altra banda, ja s’ha obert la convocatòria de la vuitena edició del Premi de Narrativa Marítima Vila de Cambrils – Josep Lluís Savall i de la setena edició del premi de Poesia Vila de Cambrils. Podeu consultar les bases a http://www.cambrils.cat/cultura/programaciocultural/premis-i-beca.\nJustament, aquest març ha sortit al carrer el llibre Aritmètica del Crim de Mireia Vancells, guanyadora del setè Premi de Poesia Vila de Cambrils. L’autora comentarà la seva nova novel·la en una sessió oberta del Club de Lectura Adult de la Biblioteca el proper 26 d’octubre.\nA banda dels actes especials de Sant Jordi, la Biblioteca Pública Municipal continuarà aquest abril amb les seves activitats habituals. El dia 6 d’abril a les 18 hores hi haurà una nova edició de l’hora del conte amb Rosana Andreu per a nens i nenes a partir de 5 anys. Els dilluns 9, 16, 23 i 30 d’abril es faran les trobades setmanals del Club de Lectura Fàcil, i els dimarts 10, 17 i 24 d’abril hi hauran les sessions setmanals del programa Llegim + per afavorir i acompanyar el procés d’aprenentatge lector millorant la dicció.\nEl 27 d’abril el Club de Lectura Infantil repassarà alguns llibres d’Enid Blyton; el Club de Lectura Juvenil comentarà ‘Diumenge al matí, al peu del salze’ de Dolors Garcia i Cornellà, i el Club de Lectura Adults centrarà en ‘L’acusació: relats prohibits de Corea del Nord’ de Bandi amb la participació de la llicenciada en Dret i Humanitats Rosa M. Vilella.


Borràs dona un toc d'atenció a Esquerra Borràs dona un toc d'atenció a Esquerra\nBorràs dona un toc d’atenció a Esquerra\nRecorda que és Torra qui pot convocar eleccions i que no les ha de consensuar amb ERC\nLa portaveu de JxCat al Congrés, Laura Borràs, ha defensat que la decisió de convocar eleccions recau únicament en el president del Govern, Quim Torra, i per això no té perquè consensuar-la amb els socis d’ERC. En una entrevista a ‘Ràdio 4’, Borràs, que ha advertit que fins i tot aquesta potestat li podria ser “sostreta”, ha retret als republicans que volien “estabilitat” a Madrid i “semblava que potser no la volien tant al Govern”. En canvi, ha destacat la “lleialtat” de JxCat cap a ERC mentre aquests han negociat la investidura de Sánchez en no haver fet declaracions que haurien pogut “dinamitar” o “haver pujat el preu de la negociació”. Borràs ha dit que l’acord per una reunió bilateral entre governs “pretén normalitzar allò que hauria de ser normal” i s’ha mostrat escèptica per veure “de què es pot parlar”. Borràs, que no ha volgut anticipar escenaris, ha admès que si el Tribunal Suprem acaba inhabilitant a Torra “hi haurà algú que agafarà el relleu” després de “l’atropellament”.\nBorràs ha exposat que el que es pot consensuar amb ERC no és la convocatòria d’eleccions –decisió del president del Govern-, sinó de quina manera s’han de tirar endavant les polítiques, els pressupostos o com millorar la vida de la ciutadania, i que tot això s’ha de fer amb “estabilitat” a Catalunya.\nLa portaveu de JxCat ha defensat que Torra no ha necessitat que ningú “negociï” per ell i que sempre ha tingut voluntat de dialogar amb l’Estat espanyol. Borràs, que ha dit que no neguen cap “mèrit” a ERC, ha explicat que l’acord entre republicans i socialistes hauria estat “molt més difícil” si ella hagués fet declaracions a la sortida de les seves reunions amb el PSOE.\nBorràs també ha qüestionat si es compliran els terminis en la mesa de diàleg, si s’acaba celebrant i “si diuen que d’això no es pot parlar”, en referència a l’exercici de l’autodeterminació, la fi de la “repressió” i l’amnistia. Així, ha reclamat que aquest espai no serveixi ni per a “cronificar” el conflicte ni per a “escenificar solucions que no ho hagin de ser”.\nA portes de la trobada entre Torra i Pedro Sánchez, Borràs ha reconegut que hi ha “poc marge per l’esperança” amb el PSOE. De fet, Borràs creu que els eurodiputats del PSOE acabaran votant a favor del suplicatori contra Carles Puigdemont i Toni Comín.\nSobre els comuns a la taula preparatòria de la bilateral: “No es pot ser a missa i repicant”\nL’endemà de la trobada entre Govern, partits independentistes i entitats en què van consensuar dur l’autodeterminació a la bilateral, Borràs ha defensat l’absència dels comuns, i ha recordat que sí que han estat convocats a la taula de partits prevista per divendres a la tarda.\n“Que cadascú sigui el que vol ser, però no es pot ser a missa i repicant”, ha reblat Borràs, davant les crítiques de Catalunya en Comú. “Els comuns estan a l’altra banda –de la taula- i cadascú sap el paper que li toca fer”, ha insistit. També ha defensat la diferència de posicionament respecte ERC, que sí que defensa que hi haurien de ser: “No veiem igual el món”.


CC.OO i UGT fan una crida a la mobilització de dijous | Canal Terrassa\nLa dona està discriminada en l’accés al lloc de treball, en el salari, en la promoció dins l’empresa i en el dia a dia de la feina. Per això Comissions Obreres i l’UGT donen suport a la vaga de dues hores per torn, convocada per aquest dijous. També fan una crida a la participació en les mobilitzacions de les 12 del migdia al Raval i de dos quarts de vuit del vespre al Vapor Ventalló.\nEls sindicats diuen que a banda de la bretxa salarial, tenen suficients motius per l’aturada, tenint en compte la reforma laboral, la precarietat a la feina, les retallades o la Llei de la Dependència. Tot són projectes del Govern que aprofundeixen en la discriminació de la dona. Els sindicats denuncien que la diferència salarial entre homes i dones és d’un 24 per cent, una diferència de gairebé el 40 per cent quan arriba la jubilació.\nUna bretxa que en els complements salarials pot ser de més de 200 euros. Per solucionar-ho proposen derogar la reforma laboral, un major control en els contractes de les empreses, permisos de paternitat obligatoris i una negociació real en els convenis col•lectius. I tot amb l’objectiu de millorar la situació de tots els treballadors siguin del gènere que siguin.\nEtiquetes: bretxa salarialgènerejubilacióprecarietat laboralvaga\nPrimer protocol local de protecció a la infància redactat pels agents implicats i d’acord a la llei catalana


X ANIVERSARI DE TEATRELIANA – L'Eliana TV\nX ANIVERSARI DE TEATRELIANA\nX anys de Teatreliana\nDiumenge passat l’auditori municipal va acollir una vesprada molt especial per commemorar l’aniversari del grup de teatre\nVestuari, titelles, attrezzo… Són alguns dels elements teatrals que es van donar cita al Hall de l’Auditori Municipal per a resumir els 10 anys de Teatreliana, un decenni que els ha permés realitzar 51 muntatges teatrals on han participat 138 participants. Unes xifres que bé valien una celebració com la que es va viure el passat diumenge i amb què es va voler commemorar aquesta efemèride.\nPerò açò no va ser tot, i és que per celebrar aquest aniversari també havien preparat una mostra d’allò que millor saben fer: transmetre a través del teatre. «El enfermo imaginario» va ser el muntatge que van portar en aquesta ocasió i el públic, des del primer moment, es va trobar amb uns metges molt diferents dels que estem acostumats.\nA més, moments abans de la representació, vam poder parlar amb els membres de l’entitat i fer un breu repàs a una trajectòria impecable, així com saber més de la preparació d’aquesta obra.\nAmb un Auditori ple de gom a gom, Teatreliana va celebrar un aniversari molt feliç i, esperem, continue sumant anys a la seua trajectòria i aportant teatre del bo al municipi.\nPreviousPrevious post:CONTACONTES AL PARCNextNext post:PRESENTACIÓ ESTIU A LA TORRE 2018


Els ministres de l'Interior de la UE aproven repartir 40.000 refugiats de Grècia i Itàlia\nAlemanya introdueix controls fronterers per l’arribada de refugiats en massa\tAlemanya introdueix controls fronterers per l’arribada de refugiats en massa\nEls ministres d'Interior de la UE acaben sense acord la reunió per distribuir 120.000 refugiats\tEls ministres d'Interior de la UE acaben sense acord la reunió per distribuir 120.000 refugiats\nLa 'proesa' d'un home del temps gal·lès pronunciant un topònim de 58 lletres\tLa 'proesa' d'un home del temps gal·lès pronunciant un topònim de 58 lletres\nEls laboristes giren a l'esquerra amb l'elecció de Jeremy Corbyn nou líder del partit\tEls laboristes giren a l'esquerra amb l'elecció de Jeremy Corbyn nou líder del partit\nArpitània i l’arpità es reivindiquen a la Savoia\tArpitània i l’arpità es reivindiquen a la Savoia\nJuncker demana que els governs europeus acullin 120.000 refugiats\tJuncker demana que els governs europeus acullin 120.000 refugiats\nEl llarg regnat d'Elisabet II d'Anglaterra, en xifres\tEl llarg regnat d'Elisabet II d'Anglaterra, en xifres\nSáenz de Santamaría descarta cap acció de l'exèrcit per evitar la independència de Catalunya\tSáenz de Santamaría descarta cap acció de l'exèrcit per evitar la independència de Catalunya\nBilbao celebra avui la Diada\tBilbao celebra avui la Diada\n'L'estaca' sona davant la Comissió Europea al final de la manifestació dels pagesos de tot Europa\t'L'estaca' sona davant la Comissió Europea al final de la manifestació dels pagesos de tot Europa\nEls ministres de l’Interior de la UE aproven repartir 40.000 refugiats de Grècia i Itàlia\nLa UE debat ara una proposta de distribució addicional que hauria de permetre acollir fins a un total de 160.000 persones\nEls ministres de l’Interior de la Unió Europea han aprovat distribuir un primer grup de 40.000 refugiats arribat a Grècia i Itàlia. La decisió suposa la confirmació oficial del pacte que ja s’havia assolit el mes de juliol, i s’aplicarà a persones amb una ‘necessitat clara de protecció internacional’ que hagin arribat o arribin entre el 15 d’agost d’aquest any i el 16 de setembre del vinent en aquests dos països europeus. Cada estat rebrà 6.000 euros per acollit. ‘Ara que el consell discuteix mesures addicionals d’emergència, és molt important veure que aquest primer mecanisme està en marxa i comença a tenir efecte’, ha dit el ministre de la presidència de torn luxemburguesa, Jean Asselborn.\nLa decisió del Consell d’Afers Interiors d’avui permetrà que els primers refugiats puguin arribar als seus països d’acollida ‘aviat’, segons el Consell. L’acord és per acollir 40.000 persones, tot i que només hi ha xifres de repartiment entre països per a 32.256, i la resta es decidiran abans de finals d’any. Després d’aquest primer pas, cal ara també que els estats discuteixin el gruix de les mesures proposades per la Comissió Europea arran de la crisi dels refugiats d’aquest estiu. Brussel·les vol que en total es reparteixin entre els 28 estats membres 160.000 refugiats, els 40.000 acordats aquest dilluns i 120.000 persones més.\nEl govern espanyol acollirà 1.300 persones del primer grup de 40.000 refugiats proposats per la Comissió Europea, tot i que Brussel·les li demanava que en rebés 4.288. Si finalment tiren endavant els plans addicionals de la CE, li correspondrien 15.000 refugiats més del sistema de quotes per arribar als 120.000 refugiats addicionals. El ministre de l’Interior, Jorge Fernández Díaz, ha dit aquest dilluns que l’estat espanyol podria acollir en el proper any 35.000 persones, entre els compromisos europeus i les persones que demanin asil directament a Madrid.\nEl Regne Unit i Dinamarca no participen del sistema de repartiment de refugiats, mentre que Irlanda, que s’hi podria negar segons els seus tractats amb la UE, ha decidit acollir-s’hi.


Arcadi España assenyala que l'actuació a l'Horta Nord millorarà la comunicació ciclopeatonal entre Alboraia i Almàssera i la seguretat entorn de la línia ferroviària\n29 de abril de 2021 (15:09 CET)\nLa Conselleria de Política Territorial, Obres Públiques i Mobilitat, ha licitat, per un import 3.034.872,05 euros, les obres per a donar continuïtat als camins de servei del Barranc del Carraixet, mitjançant la construcció de dos passos inferiors sota la Línia 3 de Metrovalencia. El projecte comporta la permeabilització de les travessies sota el traçat ferroviari i l'adequació fins a la connexió amb la CV-3002\n"Amb els treballs entorn del barranc, que preveiem executar en 24 mesos, es millorarà la comunicació ciclopeatonal entre Alboraia i Almàssera i la seguretat entorn de la línia de metro", ha afirmat el conseller de Política Territorial, Arcadi España.\n"D'aquesta manera -ha continuat el màxim responsable d'Obres Públiques-, els veïns i veïnes de l'Horta Nord podran realitzar amb major comoditat tant els seus desplaçaments quotidians com aquells que duguen a terme en el seu temps d'oci".\n"A més, amb aquesta actuació, el Consell incideix en el seu objectiu de promocionar el patrimoni natural i cultural de la Comunitat Valenciana i d'afavorir la connexió dels nuclis urbans dels municipis amb els espais naturals a través de sengles ciclables accessibles", ha indicat el conseller.\nLa Línia 3 de Metrovalencia és actualment la segona infraestructura ferroviària amb més demanda de passatgers i passatgeres en l'àrea metropolitana de València. Aquesta línia, soterrada des del nucli urbà de València fins a Alboraia, discorre en superfície fins a Rafelbunyol i creua el Barranc del Carraixet mitjançant un pont.\nEls camins de servei del barranc, pavimentats en terra, discorren per la coronació de tots dos brins de la canalització i constitueixen una de les rutes ciclopeatonals més potents de l'Horta Nord, sobretot en el tram entre la costa i Alboraia, que compta a més amb trams condicionats en exclusiva per a aquest ús.\nEn el pas del marge dret es permetrà l'ús mixt vehicles de conservació del barranc i persones usuàries de l'itinerari ciclopeatonal, es condicionarà el tram del camí fins a Tavernes Blanques i, en el marge esquerre, es disposarà un altre pas inferior, d'ús exclusivament ciclopeatonal.\nA més, per a permetre el trànsit no motoritzat de manera accessible i segur entre els nuclis urbans d'Alboraia i Almàssera, s'ha projectat una nova passarel·la per als vianants. Aquesta via s'adossarà a l'actual estructura de pas de la línia ferroviària sobre el barranc amb un nou tauler de 2,50 metres d'amplària.\nFinalment, perquè l'itinerari entre les dues localitats quede complet, també es construiran petits trams de sengles ciclopeatonals de connexió amb els camins existents.


Pastís de xocolata, sense xocolata | Celler-Adocse\nUna mida d’oli d’oliva\nDues mides de farina integral d’espelta\nUna mida pot ser la d’una tassa o la d’un iogurt petit\nEn un bol hi posem els rovells d’ou, el sucre, l’oli, les farines, el llevat, la pela de taronja, les espècies i la llet de civada i ho barrejarem tot fins que quedi ben homogeni.\nLes farines cal que les tamisem (es pot fer amb un colador de forat petit).\nA banda, batrem les clares d’ou a punt de neu, es pot fer amb la batedora del “pimer”, això ens ajudarà a que el pastís ens pugi més, i les afegirem a la resta d’ingredients, amb molta cura perquè no perdin l’oxigenació.\nHo posarem en un motlle i l’enfornarem a 180º durant 30-35 minuts (per saber si està cuit podem punxar la massa amb un escuradents i si surt sec i net és que la massa ja és al punt)\nOrigen: Pastís de xocolata, sense xocolata\nAquesta entrada va ser publicada a Cuina, Pastissos i Dolços, Postres, Reblogged, Receptes i etiquetada CANYELLA, CLAU D'ESPÈCIA, CUINA, FARINA, FRUITA, LLET, LLEVAT, OUS, PASTISSOS, POSTRES, RECEPTA, SUCRE, TARONJA el Octubre 2, 2018 per Administrador.\n← 7a Fira Origens – Olot Fideus de vermar ben bons →\nfebrer 2015 (150)\nPRIMERS PLATS (2.727)\nSEGONS PLATS (2.096)


L'Osca fitxa Enric Gallego, un obrer català del futbol\nEl davanter fins ara de l'Extremadura, de 32 anys, s'havia convertit en el gran reclam de Segona gràcies als seus 15 gols\nBarcelona 16 de de gener del 2019. 15:38\nLa paraula ‘obrer’ va perfectament lligada també al món del futbol. Obrer és el que treballa, gairebé sempre en l’anonimat, i amb la suor del front aixeca no només edificis sinó països. I en el cas concret del futbol, aquest seria el perfil del nou fitxatge de la SD Osca, Enric Gallego (Barcelona, 12 de setembre del 1986), el davanter català que s’havia convertit en el nou reclam de Segona, com a artiller de l’Extremadura, un equip que, sens dubte i a partir d’ara, notarà la seva absència, tant com la del nòvio que lamenta la distància amb la seva parella quan la feina l’envia a milers de quilòmetres de casa.\nEnric Gallego no va créixer futbolísticament sent un jugador d’aquells que posseeixen l’etiqueta de davanter de gran futur, ni es va criar als vestidors de grans clubs que cuiden el seu planter amb efecte. Ell, sense més ni més, ha sigut un treballador d’aquest esport, un rodamon de la pilota que abans de començar a conèixer l’èxit va haver de compaginar l’ofici de futbolista amb altres feines allunyades de l’esport professional. Va ser repartidor de mercaderies amb un camió, moltes hores al volant, també paleta, i fins i tot va col·laborar amb una empresa com a instal·lador d’aires condicionats.\nVeterà de cor jove\nÉs un veterà de metre noranta amb cor jove i amb les cames carregades d’esperança i gols. Es va formar a l’equip del barri barceloní del Bon Pastor, abans que es fixés en ell, en la seva etapa infantil, la Gramanet i posteriorment el Badalona. Va continuar de seguida el seu periple per equips catalans, com el Premià, que el va incorporar a la seva plantilla el 2009 i va ser llavors quan va poder tenir l’oportunitat que anhelava. El va fitxar l’Espanyol, tot i que per a l’equip B, malgrat que vestit de blanc-i-blau no li van sortir les coses tal com desitjava. Només va marcar dos gols i va decidir anar-se’n al Cornellà; una altra vegada a Tercera Divisió, com quan va estar al Premià.\nEnric Gallego traspasado a la SD Huesca\n+ info 👉🏼 https://t.co/suIQl1gCf9 pic.twitter.com/7b9FjWoYD2\n— Extremadura UD (@EXT_UD) 16 de enero de 2019\nDe nou, el Badalona i a continuació l’Olot van ser els següents destins d’Enric Gallego, que va decidir tornar a Cornellà el 2015. El mercat d’hivern de l’any passat va ser una cosa així com el premi de loteria, l’inici al gran canvi en la seva vida futbolística. Es va incorporar a l’Extremadura, a Almendralejo, i es va convertir en el gran artífex i el jugador decisiu per a l’ascens a Segona. En sis mesos va aconseguir 11 gols.\n15 gols amb l’Extremadura\nI no ha decebut, ni de bon tros, en el primer tram del campionat, a Segona, a la denominada Lliga 123, en què sorprenentment s’ha convertit en el ‘pitxitxi’ de la categoria amb 15 gols, l’aval per fer el salt a Primera i perquè l’Osca es fixés i confiés en ell per abandonar la cua de Primera i aconseguir l’infinit miracle de la permanència. Ha firmat amb el club aragonès per al que queda de temporada i tres més. Per fi compleix el somni de jugar en la màxima categoria i poder enfrontar-se als clubs més grans.\nHazard acapara els retrets després de la fallida del Madrid a la Champions\nMil gracias por todo @EXT_UD 🔵🔴 pic.twitter.com/XA7k5p5g5s


Autors - PublicSpace\nNascut a Terrassa l’any 1954, és doctor en Ciències econòmiques, assagista i periodista. Ha estat Fellow Visiting del Fitzwilliam College de la Universitat de Cambridge el 1993 i Visiting Research Fellow de l’Institute for European Studies de la Universitat de Cornell (EUA) el 2005 i del Queen Mary College de la Universitat de Londres. Actualment és professor titular de Sociologia a la Facultat de Ciències Polítiques i Sociologia de la Universitat Autònoma de Barcelona, de la qual ha estat degà entre el 2009 i el 2011. Ha investigat en el camp de la sociologia de la religió i de la cultura, l’anàlisi dels mitjans de comunicació i també de les identitats nacionals.\nÉs articulista dels diaris Avui, La Vanguardia, Diari de Terrassa i Ara, i col·labora habitualment amb Catalunya Ràdio. Ha rebut el Premi Nacional de Periodisme (1994), el Premi Serra i Moret de Civisme (1995) i el Prize for Journalism de l’Associació Europea de Diaris en Llengües Minoritàries i Regionals (2009). També ha estat guardonat amb el Premi Joan Coromines (2007) a la trajectòria personal de compromís amb la llengua i el país.\nHa publicat nombrosos llibres, entre els quals destaquen:\nEl camí de la independència (2010).\nEls terrassencs del segle XX. Immigració, identitat i canvi (2005).\nBen educats (2003).\nEstalvi, ciutat i progrés (2001).\nEl desconcert de l’educació (2000).\n[última actualització: maig 2015]\n«L’aula és un espai de contrast entre el professor i el món canviant»\nEl sociòleg català explica com n’és, d’important, l’espai públic per a un sociòleg. Defensa l’aula també com a espai públic preferit, un espai de relació i de transmissió de coneixement en un món que no deixa mai de canviar.


[Mapa] Totes les claus: així serà la cavalcada de Reis 2020 a Sabadell\nEscrit per Redacció el 4 gener 2020\nMig miler de persones d’una vintena llarga d’entitats acompanyaran els Reis d’Orient.\nLa cavalcada començarà a les 18 hores a l’avinguda de les Palmeres i acabarà a la plaça de la Nova Creu de nou.\nContinuïtat a la cavalcada de Reis 2020 respecte les darreres edicions. Dues noves comparses i la recuperació del recorregut històric fins el límit amb Barberà del Vallès són les principals novetats. El seguici anirà de nord a sud i la rebuda als Reis d’Orient està prevista a les 17.30 hores des del carrer de les Palmeres, a Can Deu.\nLa Cavalcada començarà com és habitual a les 18 hores. Començarà a Can Deu i acabarà a la Creu de Barberà passant per Ca n’Oriac, la Concòrdia, La Creu Alta, el Centre i l’Eixample. Atenció, perquè serà més llarga que l’any passat, recuperant el final habitual fins la plaça de la Nova Creu i no a la plaça de la Creu de Barberà. És a dir, hi ha tot un tram recuperat a la carretera de Barcelona que l’any passat va ser suprimit i ara es recupera de nou. Podeu consultar el recorregut íntegre al següent mapa de Google: ‘Cavalcada Sabadell 2020‘).\nEls horaris són estimatius però s’espera que els Reis d’Orient arribin a Sabadell a les 17.30 hores, on es farà l’acte d’entrega de les claus. La cavalcada començarà a les sis de la tarda. Cap a les 19 hores el seguici hauria d’estar per l’inici de l’avinguda de Francesc Layret, just després de la plaça de la Concòrdia, a les 20 hores baixant la Rambla a l’alçada de l’Imperial i a les 21 hores arribant a la frontera entre Sabadell i Barberà.\nSegons apunten fonts municipals, la comitiva presenta novetats en la distribució i composició. S’incorpora nova música i dues noves comparses, la dels carboners i la de fades i follets de la son que tancaran el seguici. En realitat la cavalcada estarà formada per diferents blocs:\nL’avançada: amb tabals i patinadors avisant que ja arriben els Reis d’Orient. Aniran acompanyats dels recollidors de xumets.\nLa capçalera: l’Ambaixador i els carters i carteres reials la lideren, donant pas a les carrosses-telers que es preparen a Fira Sabadell i lliguen amb el conte Nit de reis a Sabadell.\nEl seguici del rei Melcior.\nEl seguici del rei Gaspar.\nEl seguici del rei Baltasar.\nFinalment una novetat: la comparsa de fades i follets de la son, que recorden els infants que cal anar a dormir ben d’hora per facilitar la tasca a Ses Majestats durant la nit. Aniran acompanyats també de la nova comparsa de carboners, amb una última carrossa de regals i caramels.\nUnes 500 persones acompanyaran Melcior, Gaspar i Baltasar en la seva cavalcada pels carrers de Sabadell. La majoria formen part d’alguna de les 24 entitats de la ciutat que hi col·laboren.\nCinc tones de caramels\nPel que fa als caramels, se’n llençaran 5.000 quilos segons informen fonts municipals. Tots sense gluten i, com a novetat, des de quatre carrosses i no tres com fins ara.\nTot el disseny de la cavalcada mostra una certa continuïtat respecte l’impulsat fa uns anys, que gira al voltant de la història il·lustrada Nit de Reis a Sabadell, del professor i escriptor David Vila i Ros. En aquest sentit, s’han repartit aquest any 10.000 contes i també 7.000 fanalets, convidant les famílies a visitar la cavalcada amb el fanalet.\nObre el Vapor Reial\nSi voleu veure les carrosses abans de diumenge, ho podeu fer des d’aquest dijous a la tarda a Fira Sabadell (més info: ‘Vapor Reial‘). Es poden visitar dijous, divendres i dissabte entre les 16.30 i les 20.30 hores. A l’exterior del recinte s’han instal·lat atraccions i caravanes de restauració.\nLes altres cavalcades\nJa informarem amb més profunditat però com és habitual alguns barris organitzen la seva pròpia cavalcada. Així serà als Merinals un any més. Al Poblenou s’ha substituït per un pessebre vivent.\nFoto portada: el rei Melcior, l’any passat. Autor: David B.


L'ajuntament pretén que les terrasses paguin fins a quatre vegades més\nColau proposa que la taxa passi de 0,46 a 1,95 euros per metre quadrat i dia a la zona més cara\nEl sector rep la proposta amb «estupefacció» i evita posicionar-se abans de conèixer tots el seu contingut\nToni Sust / Natàlia Farré\nBarcelona - Divendres, 11/10/2019 - 21:40\nUna de les modificacions més significatives de la proposta d’ordenances fiscals per al 2020 incumbeix a les terrasses. El govern considera que el pagament actual està excessivament per sota i posa com a exemple el cas de la zona més cotitzada, la Rambla, on s’abonen 0,46 euros per metre quadrat i dia de terrassa. La proposta és multiplicar aquesta quantitat per quatre i reclamar 1,95 euros per dia i metre quadrat a la zona més cara.\nL’exemple que fa servir el govern és el d’una taula amb quatre cadires, amb una ocupació de l’espai públic de nou metres quadrats. Per aquest supòsit, un restaurador paga ara mensualment 124 euros com a màxim i un mínim de 22. Si prospera el pla de Colau, el que contribueix amb 124 euros passaria a abonar 527 euros mensuals i el mínim pujaria de 22 a 27 euros.\nEl consistori argumenta la proposta de l’increment com el fruit d’una anàlisi de la situació que es viu en altres ciutats d’Europa, com ara Roma, Milà i París. També considera rellevant el fet que en els últims anys s’hagi produït un augment en la demanda d’ocupació de l’espai públic que limita el dels vianants. La zona més cara, on es persegueix multiplicar per quatre el cost, inclou el passeig de Gràcia, la rambla de Catalunya, la plaça Reial, la plaça de Catalunya, la zona de la Boqueria i l’entorn de la Sagrada Família.\nLa proposta de l’ajuntament no ha agradat als restauradors, el gremi dels quals evita pronunciar-se fins que no conegui tots els detalls de l’increment que suggereix el consistori. Tot i així, fonts del sector han confessat l’«estupefacció» amb què s’ha rebut la possible pujada de la taxa. Les mateixes fonts han afirmat, a més, que des de la restauració no s’entén com l’ajuntament, coneixedor dels mals resultats aconseguits aquest estiu a les zones més turístiques de la ciutat, s’acarnissa precisament amb aquestes àrees.\nEl govern municipal mostra «desconèixer el funcionament d’una pime, el model d’empresa més estès en la restauració», continuen des del sector, mentre asseguren que estudiaran «l’impacte» que suposaria haver de contribuir amb una taxa més alta i que preveuen consultar si aquest increment «s’adequa al marc normatiu» o, al contrari, surt de la legalitat.\nColau vol dissuadir d'aparcar al carrer elevant el cost de l'àrea blava i de la verda


El Clínic, únic hospital d’Espanya amb unitats d’alta complexitat específiques per a malalties del fetge « Bloc del Clínic\nL’acte el van inaugurar el Dr. Pere Ginés, cap del Servei d’Hepatologia, i el Dr. Josep M. Campistol, director General del Clínic. Tots dos van destacar la figura del Dr. Rodés i la seva visió de futur en la creació del Servei. També van remarcar la tasca que fan tots els professionals que formen part del Servei i que han fet que l’Hepatologia del Clínic sigui avui dia reconeguda internacionalment. Diferents professionals del servei van explicar com van ser els seus inicis i com és en l’actualitat. La cloenda va anar a càrrec del Dr. Antoni Castells.\nAquí pots veure la celebració del 50è aniversari del Serve d’Hepatologia en imatges: http://bit.ly/2xxkGpW\nAntoni Castells, hepatologia, Joan Rodés, Josep M. Bordas, Josep M. Campistol, Josep Terés, Juan Carlos García-Pagán, Miquel Bruguera, Pere Ginés, Servei d'Hepatologia, UCI Hepàtica, Unitat d'Hemodinàmica Hepàtica


Més de 1.000 veus diuen no a les autovies a Campanet\n23 abril 2021 11:25\nEls antiautovia llançaren dures crítiques al Govern balear, UM i l'Administració central\nLa plaça Major de Campanet fou el punt de trobada de més de mil persones.\nMés de 1.000 persones es concentraren a partir de les nou i mitja d'ahir vespre a la plaça Major de Campanet per mostrar el seu rebuig a les autovies projectades pel Govern de Jaume Matas. Les plataformes antiautovia i el GOB triaren en aquesta ocasió Campanet perquè és el municipi més afectat per les obres de l'autovia a sa Pobla. Ahir destacà l'absència de polítics. Entre les cares conegudes, l'exconseller d'Educació, el campaneter Damià Pons, i el coordinador d'EU, Miquel Rosselló.\nL'ambient lúdic i festiu es compaginà amb el caràcter reivindicatiu de la festa a través de la lectura d'un manifest per part de la portaveu de les plataformes, Lucy Collyer, en el qual no faltaren les dures crítiques a Partit Popular, UM i PSOE: «Hem d'aturar la carrera d'aquest Govern somnàmbul, d'aquest executiu de zombis, d'aquest boxador sonat que s'aguanta amb la partida perduda! I els hem d'aturar nosaltres perquè no els pararà la incompetent ministra, ni el somriure congelat del president del Govern d'Espanya».\nEls antiautovia es dirigiren directament al president del Govern central: «Zapatero, a tu t'ho deim: no ens fallis. Autopista no! I ja fas tard! Consentiràs que es riguin de tu a la cara? Consentiràs que passin per damunt de la gent d'aquest poble?».\nA més de la lectura del manifest, Miquel Àngel Llonovoy féu la seva pròpia reflexió crítica. Així mateix, una projecció audiovisual sobre les obres que es duen a terme per construir l'autopista de Llucmajor i l'autovia de sa Pobla va permetre als presents comprovar com el Govern de Jaume Matas ha donat el sus a les màquines per executar els seus projectes viaris.\nPassades les deu i mitja del vespre, l'acte continuà amb una gran tremponada i un concert amb les actuacions dels grups musicals vinguts de Catalunya expressament per s aquest acte reivindicatiu: Somma i Quico el célio, el noi i el mut de Ferrerires. Tampoc no hi mancà la presència dels inquers Molta Llum i dels pollencins Syphosis.


Plataforma pels pobles de la Safor: CONTINUEN LES XERRADES DE TARDOR 09'\nCONTINUEN LES XERRADES DE TARDOR 09'\nSalut companys!!Pengem unes fotos de la xerrada del dijous passat. Va estar molt interessant i es va generar un debat molt intens i participatiu.Recordar-vos que aquest dijous dia 12 serà la última xerrada, sobre agricultura i consum responsable i ecològic "del tros al plat". Igualment recordar-vos que el divendres tindrà lloc el sopar de germanor, on farem entrega del premi Circ de la Safor als companys Josep Tarrasó i Vicent Ferrer del Col·lectiu Baladre de Vilallonga, per la magnifica tasca que han fet tant educadora com reivindicativa del nostre patrimoni ambiental i en especial del patrimoni del seu poble. Us convidem a tots a participar d'aquest acte i del sopar tots plegats al restaurant Tano Passeig. Els tíckets els podeu comprar al Casal Jaume I o el dijous a la xerrada de tardor.Les xerrades finalitzaran el diumenge amb una excursió al Racó del Duc on la gent del projecte Rius ens mostrarà com es custòdia un riu.\nAnimeu-se i difundiu la notícia.Pels Pobles de la Safor\nPublicat per ... a les 22:52\nAi! Companys i companyes, com m'agradaria poder apreciar en la justa mida l'última foto (i de segur,no sóc l'únic), d'avall del tot, com toca que estiga, en el format adient per tal de poder-la ampliar, en consonància amb les altres i el tarannà transparent de Pels Pobles de la Safor. Gràcies!\nJosé Mª ;)\nAi! Companyes i companys, com vull poder observar l'última foto, d'avall del tot, en el format adient per tal de poder ampliar-la, al igual que les altres, i poder observar amb més claredat eixa senzilla taula, plena de llumetes relatives al saber, per minúscul que siga, albergat en eixos llibres.\nNo serà difícil tractar de trovar-li el format adient per tal de satisfer la meua ganeta (de segur que no sóc l'única persona en eixa situació). Em quedaria molt agraït.\nPels Pobles de la Safor, transparència, senzillesa, lluita sana, intercomunicació de branquillons d'un gran arbre...\nVisita guiada a La Casa Penya - DIUMENGE 16 DE DESEMBRE: Encara no coneixes La Casa Penya? Doncs, ara ho tens més fàcil que mai per a visitar, viure i descobrir el centre d'educació i v...\nRESSENYES TARDANES: un motivador article de Xabier Agirre Aranburu - Certament interessant per poc coneguda és la notícia que ens dóna Xabier del món antimilitarista en temps de la II República i, fins i tot, durant la mate...


Arxius de Online » Artemis\nDisseny i programació web per l'empresa Baveggies by Pau Santamaria. Empresa dedicada al conreu i venda de verdures i fruites fresques. Feu una visita a la seva web i proveu els seus productes de l'hort a casa. ...\nWeb a mida Octagon Trade\nHem tret la nostra faceta més underground per crear aquest projecte tan canyero! Un E-commerce carregat de funcionalitats i fet a mida per Toxik Parties! ...


El foc hivernal (II) | El Tirabou\nEscrit per manhel el 29 des 2010 • 20:03 3 comentaris\nEl passat 24 de desembre vam seguir la festa de la fia-faia Sant Julià de Cerdanyola. En l’aterratge matinal ens va acollir molt amablement l’A, ferrador de cavalls i entusiasta actiu de la festa, amb qui vam seguir tot el procés d’elaboració d’una falla a la casa on va veure néixer la seva filla, davant l’imponent Pedraforca. I xerrant xerrant mentre preparava el magnífic allioli de codony que s’elabora i menja per a l’ocasió, va sortir, com sempre, l’etern debat sobre els orígens de la festa…\nEn aquesta qüestió és important matisar que com que els “orígens” es refereix a un temps mític, no existent, imprecís, el debat , quan sorgeix, es porta sempre cap el terreny de l’especulació. I que sempre cal aferrar-se al “començament”, al temps on hi ha documentada la primera referència escrita, un espai que, malgrat les deficiències, aporta un tipus d’informació més concreta, dins el terreny dels fets consumats. Bé, doncs sobre el debat dels orígens dels focs de Nadal sempre passa el mateix tant amb els focs de Nadal com amb els de Sant Joan: tothom remet, tard o d’hora, a la teoria solar…\nMolt resumidament, aquesta teoria – de la que en tenim també la seva corresponent versió vinculada al solstici d’estiu- associa foc amb Sol i ve a dir que els nostres avantpassats -els que visqueren com nosaltres però en l’antigor més remota, en l’illo tempore de l’Eliade- realitzaven una espècie de culte al Sol per tal d’ajudar-lo a tornar a créixer. Que encenien focs pel solstici d’hivern (Nadal, cap d’any o fins i tot Reis), per tal d’ajudar al Sol a remuntar. A mi em sembla que aquesta teoria és d’aquelles que posa als antics en la categoria de “salvatges”, “incivilitzats”, “incultes”… considerant-los menys avançats que nosaltres. Com si els antics no sabessin que, fessin el que fessin els humans, el Sol seguiria el seu curs, una conclusió fàcilment deduïble amb la simple observació de la realitat d’un any per l’altre. I com que sóc dels que penso que els nostres remots avantpassats potser no sabien llegir ni escriure -analfabets- però no eren ignorants, rebutjo aquesta teoria.\nEfectivament, el Sol, a partir del solstici d’hivern, remunta: els dies comencen a allargar-se i les nits a escurçar-se. Ara bé, a mi em sembla que aquesta teoria solar no té cap més fonament… Cap cultura del món fa culte al Sol en tant que Sol, en tot cas es fa culte a déus i divinitats – paganes, gregues (com Helios), hindús (com Surya) o cristianes (com Jesucrist)- que encarnen algunes de les seves qualitats: energia, llum, calor, etc (Per cert, quin era el déu solar del íbers?) Mitjançant el foc es fan cultes, alguns potser fins i tot a divinitats relacionades amb el Sol, però no necessàriament el foc és un indici de culte al Sol. Nombrosos exemples bastarien per a demostrar-ho…\nPer tal d’esbrinar (o especular) sobre l’origen dels focs de Nadal jo crec que cal posar l’atenció cap una altra banda: cal fixar-se en les herbes amb què es fan. Perquè es realitzen amb unes herbes precisament i no amb unes altres? La Cephalaria leucanta és l’herba amb què es fan les torxes de la fia-faia. Un cop d’ull a un parell de llibres de botànica i plantes medicinals ens il·luminen sobre la possible funció de la festa en el passat. Es tracta d’una planta força comuna al nostre país, que antigament havia estat una plaga però que ara es troba en recessió. Coneguda amb el nom popular d’”escabiosa blanca”, “mossegada del diable” o “falla”, la planta ha acabat donant nom a les torxes (“faies”) que s’encenen aquest dia. Com altres plantes, com l’espígol o el romaní, l’escabiosa té nombroses propietats guaridores d’entre les que destaca la depurativa. Com a planta medicinal està documentat que havia estat utilitzada per a combatre el xarampió i la rosa dels infants així com la sarna de tot el bestiar i, específicament, les ferides dels cavalls i la diarrea del porcs.\nEn el context d’un poble d’alta muntanya aquest degué ser un ritus executat col·lectivament per tal de guarir tot el bestiar, que en aquesta època era als estables, tancat i protegit del fred hivernal. Omplir el poble de fum d’aquesta planta guaridora protegia i guaria al bestiar. Fins i tot també podria ser que fos una acció encaminada a guarir la mainada, tot i que els documents no ens permeten esbrinar quan va ser que la festa va passar a ser protagonitzada pels més petits.\nAvui, és evident que el ritus persisteix -l’herba i el seu fum són els que són i provoquen els efectes que provoquen (conscients i intencionats o no)-, però també s’ha transformat i ha adoptat nous significats. La festa aglutina la petita comunitat local, hi participen els nens i nenes del poble amb les falles que els han construït els seus avis o pares, però també persones adultes del poble i d’altres indrets (amants del foc, fotògrafs, veïns de poblacions properes, etc) que s’aglutinen a la plaça per compartir, mentre miren de combatre el fred que fa, prop d’una hora de fum i foc hivernal.\nEntrada anteriorEl Cant de la Sibil·la de Sant Iscle d'Empordà Entrada posteriorLa collita del vímet\nm’alegra molt veure l’explicació que fas de la fia-faia. Estic d’acord amb la major part del que dius, però a mi hi ha un tema que em capfica i que de moment no he resolt: com en diu la gent de la festa, de la planta, de la torxa. Per què hi ha discrepàncies? Per què trobo que la gent coneix poc la planta?… Un tema apassionant\nHe llegit el teu article tornant de veur cremar atxes d’espígol a Vandellòs. Llum –sense lluminàries no hi havia festa– i bon olor que purifica l’aire, d’acord. Avui el que més m’ha interessat és constatar l’aprenentatge del foc, el jugar mb el foc festiu, amb un inevitable component de risc, des de molt petits, acompanyats i estimulats pels grans. Això és tan ancestral i tan actual com vulguis. La força que té esperar ls Reis, cremant atxes, petits i grans, no la supera cap magne espectacle amb centenars de figurants.\nSegueixo dubtant que pel Nord entenguin massa les nostres maneres de fer festa…\nI bon 2011\nJaume Pérez Camps diu:\nHola la teva explicació podria ser possible (com les altres) Però això del sol crec que no posa els avantpassat a la categoria de salvatges si no que fins a les hores no coneixien el procés i potser no sabien la regularitat del fenomen estacional. Nosaltres tampoc sabíem els altres sistemes solars que en aquest moment es descobreixen, ni que existiria internet etc.


La capsa compartida | Lleureka\nLa Capsa compartida és un projecte que iniciem amb vosaltres, consisteix a crear una capsa en format préstec amb materials diversos segons diferents edats.\nI per què préstec?\nEl JOC és per COMPARTIR i crear unions, no l’entenem d’una altra manera. Podem gaudir de noves activitats i jocs sense haver de comprar-los i acumular-los a casa. Aquest format ens permet tenir l’oportunitat de prestar una caixa amb material i joc, poder gaudir-la durant uns dies, i retornar-la, és la manera més SOSTENIBLE.\nFer una reserva de la capsa, escull la data i la temàtica que voleu.\nPassa a recollir la teva capsa per Lleureka (Ca n’Humet), en la data escollida. (Els divendres són els dies de recollida)\nGaudir-la en família cinc dies.\nTorna la capsa, el dijous següent a la recollida, amb els jocs, materials i envasos, amb què te la vam entregar.\nQuè contindrà la capsa?\nTotes les capses seran adaptades segons a l’edat que comuniqueu al formulari, contenen una llibreta perquè expliqueu la vostra experiència, amb un text, un dibuix, un poema… la imaginació al poder i la guardiola per realitzar aportacions voluntàries al projecte.\nCapsa de Llum i ombres (1 i 2): La mateixa capsa és una taula de llum, inclou material per jugar amb la llum, una llum per fer ombres i una manualitat. (El Material serà adaptat a l’edat que comuniqueu al formulari)\nCapsa de joc desestructurat: material desestructurat per crear minimons, mandales, construccions diverses… (El Material serà adaptat a l’edat que comuniqueu al formulari)\nCapsa de Jocs de taula: mínim 2 jocs de taula, una proposta de creació de joc de taula amb material reciclat. (El Material serà adaptat a l’edat que comuniqueu al formulari)\nCapsa de trencaclosques i jocs matemàtics: Jocs de taula, trencaclosques o encaixos, i un experiment per infants a partir de tres anys. (El Material serà adaptat a l’edat que comuniqueu al formulari)\nCapsa Literària: La capsa literària conté un àlbum il·lustrat i algunes propostes que s’hi inspiren. No cal que les feu totes, de fet, no cal que en feu cap si no ho voleu. Però si us animeu, esperem que us facin gaudir d’una bona estona. Les propostes que trobareu dins la capsa atenen a diferents àmbits i interessos, i les podeu adaptar, modificar o inventar-ne de noves (si ho feu, seria genial que les compartíssiu).\nLa capsa compartida la cedim gratuïtament, de totes maneres, dins la capsa trobareu una guardiola per poder fer aportacions voluntàries. Aquests diners es destinaran dins el projecte reposant material que es pugui fer malbé, adquirint més material o ampliant el projecte amb més capses setmanalment.\nTot el material serà entregat net i desinfectat, aquesta tasca la realitzarem nosaltres en el moment del retorn del material, utilitzant productes i mètodes adequats per a cada material.


VidesPerres: Una mica d'impaciència\nEL blog ha estat abandonat uns dies, ho sé. Demano disculpes virtuals a tots els meus lectors que no fan comentaris, no fos cas que se'ns herniés un dit de tant teclejar... Dilluns càustic, no hi puc fer més, he dormit poc.\nEstem ja a punt a punt, a punt de desfer-nos per un mes de la rutina laboral i anarquitzar el temps trenta dies de calendari, ni un més ni un menys. Civilització, per davant de tot, a proporció d'11 a 1, ens passem un any esperant que arribi el mes de l'alliberació. Una convenció una mica estúpida, per desproporcionada i injusta, no? Però estem contents quan arriba l'agost.\nA mi em queda una setmana. Una setmana d'oficina a mig gas, autopistes i taules buides, esmorzars tranquils. És la millor setmana de feina de l'any, sobretot perquè, mentalment, les vacances ja les faig des del dia 19, que em vaig treure de sobre el pes de dues oposicions...succesfully!! I marxar, finalment, per un mes, pensant que tornar no és tan greu, si has tingut una setmana per endreçar els fons dels calaixos i has pogut acabar aquell informe que cada dilluns, a l'agenda, apareix com una taca d'humitat.\nBones vacances a tots aquells qui com jo, en tingueu, encara que sigui una mica més tard.\nEls setembres sempre tornen, no patiu...\nAl circ de passarel·les descordades\nhi ha feres que somien ser abatudes,\npallassos que mai ploren i es torturen,\ntrampolins al buit o a la fortuna.\nQueda tant per decidir.\nposted by Rituslee at 8:40 a. m.


El millor Pastisser d’Amèrica Llatina estarà en Gastrònoma – Cronica Comunitat Valenciana\nEl millor Pastisser d’Amèrica Llatina estarà en Gastrònoma\nJesús Escalera, millor xef Pastisser d’Amèrica Llatina, confirma que estarà en l’escenari dolç de Mediterrània Gastrònoma\nBe Sweet tindrà als millors pastissers en el qual serà l’escenari més dolç de Mediterrània Gastrònoma: Jesús Escalera, Millor Xef Pastisser d’Amèrica Llatina segons 50Best, Miquel Guarro, més ben xocolater de l’any de 2013 o Raúl Asencio, premiat per la Federazione Internazionale Pasticceria Gelateria Cioccolateria amb el premi al millor panettone del món, han confirmat la seua participació en el certamen, que se celebrarà del 7 al 9 de novembre en Fira València.\nValència, 26 d’octubre de 2021.- L’alta pastisseria torna a tindre espai propi en Mediterrània Gastrònoma, la fira gastronòmica del Mediterrani, que se celebra del 7 al 9 de novembre en Fira València. Pastissers de tota Espanya i de Mèxic estaran mostrant les noves tendències en l’escenari més dolç, ‘Be Sweet’, un espai coordinat per la xef i pastissera Carito Lourenço i Pedro García Coy, del Gremi de Mestres Confiters de València.\nJesús Escalera, pastisser de Utrera establit a Guadalajara (Mèxic), serà un dels participants. El seu projecte La Postrería és un referent a la ciutat i acosta una visió pastissera cap a plantejaments més culinaris. No és casualitat que, entre els reconeixements collits, la guia 50Best li ha considerat Millor Xef Pastisser d’Amèrica Llatina. També estarà Miquel Guarro, cap de pastisseria en Hofmann Barcelona. Aquest pastisser, que participa en programes com a Màster Xef o que ha format part del jurat del programa televisiu Bake Off en la seua versió espanyola, també forma part de la Xocolate Academy d’Espanya. Membre del Col·lectiu 21 Brix, es va proclamar campió del trofeu Lluís Santapau al millor xocolater del 2013.\nRaúl Asencio, premiat per la Federazione Internazionale Pasticceria Gelateria Cioc-colateria amb el premi al millor panettone del món, Cristina Lirola, responsable d’estudis de pastisseria en el Basque Culinary Centre i Daniel Álvarez referent de la pastisseria d’autor i un dels pocs Relais Desserts a Espanya (associació mundial que agrupa algunes de les millors pastisseries del món) també ha confirmat que estarà en Mediterrània Gastrònoma 2021.\nLourenço i García Coy destaquen que «tenim un programa envejable, difícil de trobar en altres congressos gastronòmics”. “Són noms molt potents que vindran a mostrar alta pastisseria», asseguren.\nBe Sweet, punt de trobada de la pastisseria a Espanya\nA més de les ponències i demostracions de pastisseria en directe, Be Sweet comptarà amb dues taules redones en les quals es parlarà de formació en pastisseria i actualitat del sector. També estaran representats els gelats artesans de la mà de ANHCEA (Associació Nacional de Heladeros Artesans), així com una gran exposició per als professionals d’aquest sector.\nD’aquesta manera, en aquesta edició ‘Be Sweet’ es posiciona com el punt de trobada en el qual formar-se, conéixer les tendències i novetats en pastisseria a través dels grans noms nacionals i internacionals. L’objectiu és, a més, unir als pastissers i donar visibilitat al món dolç, així com posar a la pastisseria en valor com a part fonamental de la gastronomia i l’alta cuina.


Èxit d’assistents al primer Death cafè organitzat a Mutuam - Residències gent gran. Serveis sanitaris i d'atenció a la dependència\njuny 26, 2018 juny 26, 2018\nLa biblioteca dels Apartaments Mutuam Güell va acollir el passat diumenge 17 de juny un Death cafè de dues hores al qual van assistir divuit persones. L’activitat, que se celebrava per primer cop al centre, va estar organitzada per l’EAPS Mutuam i l’associació Vinyana, que promou aquest tipus de trobades, sovint entre persones desconegudes, amb l’objectiu de conscienciar-les sobre la mort per tal d’ajudar-les a aprofitar millor la vida.\nUn Death Cafè és un espai de discussió sobre la mort que no està dirigit per cap agenda, ni per objectius o temes. Es tracta d'un grup de discussió, no d’un grup de suport ni terapèutic, i els participants acompanyen la conversa de cafè, te, begudes refrescants i menjars nutritius. L’activitat és no lucrativa i no té intenció de portar les persones a cap conclusió, compra de producte o pla d’acció. L’espai en què ha de tenir lloc ha de ser accessible, respectuós i confidencial. La sessió dels Apartament Mutuam Güell va tenir tant èxit que ja hi ha llista d’espera per a la propera, que s’organitzarà a finals de juliol.\nCategories Atenció Sanitària i dependència Etiquetes Apartaments Güell, EAPS, Formació, Mort Navegació per les entrades


El Centre - Centre Sana\nCurs de Meditació, consciència i nou paradigma\nCurs Superior de Meditació: Samyama i Siddhis\nDanses Afro, orixas i expresió corporal\nDes del Centre Sana volem donar-te la benvinguda i obrir-te les portes perquè gaudeixis dels enormes beneficis de la pràctica del Ioga i la Meditació.\nEl ioga es pot practicar des de les primeres etapes de la vida fins a la vellesa i és per això que es va adaptant i especialitzant a les diverses possibilitats i etapes de l’ alumne i així trobem Ioga per embarassades, ioga per mares i nadons ioga en família, ioga per a la gent gran juntament amb diferents estils de ioga com són el Ioga integral i el Kundalini ioga.\nAprèn a Meditar amb nosaltres des del Raja ioga explicat en els ioga Sutres de Patanjali i la nova visió de la ciència moderna del SXXI com és la mecànica quàntica, la neurociència, la física relativista i la psicologia transpersonal. I si vols aprofundir et proposem el Curs Superior de Meditació: Samyama i Siddhis per tal d’entrenar la ment i desenvolupa estats superiors de consciencia. Amb el Samyama aprendràs a operar des del nivell més profund de la teva ment, el camp de la consciència on els nostres pensaments obtenen el seu màxim nivell d’energia i propòsit.\nI amb les Teràpies Holístiques gaudiràs de tractaments específics que t’ajudaran a restaurar, mantenir i promoure la teva salut i benestar. A la nostra oferta trobaràs el massatge Ayurvèdic, el Shiatsu moviment, el Reiki i la Reflexología podal.\nVine a provar una de les nostres classe sense compromís!\nEl Perineu: Coneix la seva funció recupera el seu poder\nDe la importancia de practicar yoga hoy en día\n© Centre Sana 2020. Intuition theme by CPOThemes.


Lliga Santander: Desencís monumental al Camp Nou | Esports | EL PAÍS Catalunya\nLLIGA DE FUTBOL | BARCELONA, 1 - ALAbèS, 2\nDesencís monumental al Camp Nou\nEl Barça, irreconeixible des de l'alineació, impotent en atac i vulnerable en defensa, cau davant un esplèndid Alabès\nBarcelona 10 SET 2016 - 23:55\tCEST\nNeymar es lamenta després d'una ocasió fallada. LLUIS GENE AFP\nMal assumpte quan es dóna per guanyat un partit i es pensa més en el següent, fins i tot si l'equip és el Barça, campió de Lliga. La premsa demana a l'uníson que descansi Messi, els seguidors mandregen, a l'entrenador se li en va la mà amb els canvis i quan arriba l'hora els futbolistes no entren en joc, incrèduls i paralitzats per la derrota irreparable que se'ls ve al damunt, sagnant si el contrari és un equip aparentment accessible com el Alabès. Els blaugrana sempre van anar a remolc dels alegres nois de Pellegrino, i els titulars no van poder corregir l'encontre que tan malament van afrontar els suplents per més fons d'armari que tingui Luis Enrique. L'Alabès ni tan sols va trencar a suar davant dels barcelonistes, molt vulgars i rendits, sense futbol ni amor propi, sense ànima ni fe, sense i amb Messi.\nNingú va reconèixer de sortida al Barça. No jugava per una vegada l'equip de Messi, afectat per la pubàlgia, i Luis Enrique va canviar la defensa i l'atac respecte a San Mamés. Els únics que han tingut continuïtat des de l'inici del curs han estat els migcampistes i no hi ha hagut més figura que Arda. No es va queixar d'inici l'afició perquè sabia que si hi havia un partit per a les rotacions era aquest. Hi ha jornades en què fins i tot es pot dissimular que en l'alineació no figuri més futbolista format a casa que Busquets, símptoma dels nous temps que corren al Camp Nou. L'exigent mes de setembre convidava a dosificar el trident i a presumir de plantilla, millorada respecte a la temporada passada, rematada pel fitxatge d'Alcàsser.\nLa paciència de l'afició va durar mitja hora, i es va acabar després amb el gol de l'Alabès. El centre de Kiko Femenía i la rematada de Deyverson, que es va anticipar a Mascherano, van expressar l'apatia del Barça. No hi havia notícia dels debutants, ni del porter Cillessen, titular per lesió de Ter Stegen, ni tampoc de l'ariet Alcàsser, mentre Neymar semblava un turista que acabava d'arribar de Rio. El brasiler simbolitza la sorpresa, i de vegades també el caos, perquè s'embulla en el regateig, s'equivoca en la presa de decisions, obstinat a protagonitzar la jugada del partit a cada intervenció, i més en absència de Messi. L'equip no tenia línia de joc, descoordinat i confós pels canvis, sense espais pel bon tancament de l'Alabès, parapetat enfront de l'àrea.\nNo funcionaven els intèrprets i no hi ha solfeig quan no toquen els nois de La Masia. Feia anys que no es veia un equip barcelonista tan avorrit al Camp Nou. No hi havia profunditat ni desequilibri i el joc es va alentir tant des del bàndol blaugrana que només va despertar amb el gol del davanter centre de l'Alabès. Els espectadors van començar a mirar a la banqueta, alarmats per entendre que l'entrenador perdia el temps amb aquella tropa tan avorrida, imprecisa i previsible, sense profunditat ni desequilibri, incapaç de tirar una vegada a porta. A Luis Enrique, no obstant això, no convé portar-li la contrària perquè va mantenir al mateix onze després del descans i al minut va empatar el partit amb un cop de cap de Mathieu.\nMancant talent, s'imposava la intensitat i l'agressivitat, i també jugades convencionals, com les de pilota parada que va suposar l'1-1. Mathieu va perdonar fins i tot el 2-1 abans que l'àrbitre anul·lés un gol a l'Alabèss. La càrrega blaugrana va anar en augment i el partit es va posar a punt per a l'entrada de Messi i una mica més tard del capità Iniesta. Va millorar molt l'ofensiva blaugrana i en canvi es va mantenir la seva vulnerabilitat defensiva, certificada amb el gol d'Ibai, que no va tenir pietat després d'una segona errada de Mascherano, i va posar l'1-2. La resposta de Luis Enrique va ser situar a la pista Luis Suárez. La situació era de tanta emergència que exigia la presència dels tres migcampistes i els tres davanters titulars del Barça. Calia jugar a contrarellotge davant el revitalitzat Alabès.\nEls blaugrana no van trobar solucions col·lectives ni individuals per revertir el partit i el desencís va ser monumental al Camp Nou. La quietud va ser colpidora a l'estadi: no es van comptar oportunitats a la pista ni van haver-hi xiulades a la graderia mentre retrunyia Vitòria. El partit es va acabar amb una rematada de Messi que es va escapar prop del pal esquerre de Pacheco. El Barça no va tenir equip ni plantilla, ni titulars ni fons d'armari, vençuts pel virus FIFA, per les rotacions, per les lesions i sobretot per un excel·lent Alabès. Ningú va estar pel partit al Barça.


Balears es manté com una de les comunitats amb pitjors salaris de l'Estat\nEls treballadors illencs cobren 1.761 euros bruts mensuals, 100 euros menys que la mitjana estatal i molt lluny dels més de 2.100 que cobren madrilenys, bascs i navarresos\n3 min. Palma 14/11/2014 11:36\nBalears és de les comunitats autònomes espanyoles on pitjors salaris es paguen. Amb 1.761 euros bruts per treballador illenc, només Múrcia, Canàries, Andalusia, Extremadura i el País Valencià paguen pitjor els seus assalariats. La mitjana estatal es troba, segons les dades publicades per l'Institut Nacional d'Estadística (INE), en 1.869 euros i, per tant, cada treballador de les Illes cobra de mitjana 100 euros menys que el que reben els seus homònims estatals de mitjana.\nLes comunitats on els treballadors tenen un salari més alt, com ja és habitual, són Madrid, País Basc i Navarra, totes elles amb salaris mitjans bruts superiors als 2.100 euros. Entre un madrileny i un balear hi ha 400 euros bruts de diferència salarial cada mes.\nL'INE també mesura la concentració de persones amb remuneracions elevades. Les majors concentracions de salaris alts es van observar al País Basc (42,4% d'assalariats amb sous per sobre de 2.159,4 euros mensuals ) ,a la Comunitat Foral de Navarra (40,2 %) i a la Comunitat de Madrid ( 39,5% ) . Mentre que les Canàries ( 20,9% ) , la Regió de Múrcia ( 21,0% ) i les Illes Balears ( 21,7% ) van ser les comunitats menys representades en aquest tram de salaris .\nSi un temps semblava que l'empresa privada pagava millor de mitjana que l'administració pública, les dades recopilades per l'INE demostren que és el sector públic, amb un salari mitjà de 2.530 euros bruts, el que millor paga, amb diferència, els seus empleats, ja que el sou mitjà de l'empresa privada a Espanya és de 1.691 euros.\nNo només això, sinó que tot i el discurs oficial de reduir la importància del sector públic instrumental, empreses i organismes que solen contractar els seus treballadors sense cap tipus d'oposició ni procediment veritablement transparent, resulta que l es empreses públiques han estat les que més han incrementat la proporció de treballadors en el segment més alt de salaris en el període 2011-2013.\nPel que fa a la qualitat de l'ocupació, el major pes dels treballadors amb estudis superiors ( el 66,1 % dels assalariats del sector públic té titulació superior , mentre que en el sector privat el percentatge és del 37,2 ) , la menor proporció de l'ocupació a temps parcial ( 6,8% enfront del 20,6% en el sector privat ) i la major antiguitat ( només el 16,8 % dels assalariats del sector públic és al seu lloc menys de 5 anys mentre que el 49,4 % té 15 o més anys d'antiguitat ), el sector públic és sens dubte el que millor acull els seus empleats, mentre que en el sector privat les xifres de treballadors amb més de 15 anys d'antiguitat són el 19,3% .\nEntre els treballadors públics hi ha diferències salarials en funció del tipus de l' administració . Així , la de comunitat autònoma és la més representada en el nivell de remuneració més alt ( superior a 2.159,4 euros ) , l'administració central és la que té major percentatge de treballadors en el tram mitjà (de 1.217-2.159\neuros ) i la local és la més representada en el tram salarial inferior a 1.217,4 euros .


Suïcidi en la flor de la vida\n21 setembre 2020 20:48\nÀlex Volney | 29 gener 2004\nSovint et demanen un títol amb el desig de no trobar-lo. Simplement per la necessitat de parlar amb algú. Una senyoreta em demanà en una ocasió llibres guapos, grossos i editats en tela i a molt baix preu per ficar flors a secar. Un homenet gran també cercava en el seu moment un llibre de la gruixa exacta per corregir el nivell de les potes d'una taula. Una senyora que cercava llibres d'animals, després de voltar molt es despenjà que volia un llibre que parlàs de «los gusanos que tengo en el vientre, tiene algo?». Algú em demanà si en tenia algun de bo per llegir amb una sola mà. Altres clients quasi besen el taulell en trobar el que fa hores que cerquen. Els nens i les nenes petits són els més fidels i pràcticament al 999% (quan són petits) els agraden i molt, els llibres de diferents mides, formes i colors. Els llibres sobre tema jueu o sobre la guerra civil són també molt sol·licitats. En aquest mosaic de colors i de cobertes un s'hi pot perdre de tant en tant i si hi ha temps, fins i tot, pot bastir un argument amb el títol de les portades, fer un relat de la successió un vora l'altre dels que vesteixen una història i un desenllaç a partir de les lletres que l'encapçalen i li donen nom. En aquest fil conductor que sempre correspon a la història passada o als esdeveniments més immediats, en aquest context els darrers mesos han sortit un enfilall de novetats al voltant de la figura del Sr. Carod-Rovira. Les novetats polítiques són l'allau més important entre les novetats.\nHi ha un client que es limita a llegir només els llibres dels autors morts. Aquest home a part de saber el que es fa en literatura, sap que la gran majoria de vegades (ell diu que totes) et dus una gran decepció quan coneixes l'autor. Evocant Melville, realment són molts els cops que t'estimaries més no fer-ho.\nUna aproximació biogràfica signada per Gemma Aguilera es titula Carod-Rovira. Saltar la paret. Un llibre interessantíssim com el mateix personatge. Que jutgi cada lector el seu contingut i la funció d'aquest. Potser els que es creuen a l'esquerra de l'esquerra hi trobaran la clau del gran error. No compartesc molts de punts en el contingut d'aquest llibre, però el que tinc més clar, després de la lectura del mateix és que una persona d'esquerra no hauria de sentir-se orgullosa de tenir una foto amb Fidel Castro. Aquesta visió dogmàtica i d'arrels tan desfasades pot fer d'un bon polític, un servidor fidel a la campanya del PP en tan sols unes hores. Algú creu que es pot passar del negre al blanc com si res? És molt legítim lluitar per la pau, però és legítim comprometre tot un Govern i tot un país?\nEn el meu articlet «Escolta, Espanya...» del passat 20 de novembre de 2003, deprés de deixar ben clara la meva admiració per la carrera política d'aquest senyor, un servidor va advertir d'aquesta dèria basquista i del perill per a Catalunya i per a un canvi en la política estatal espanyola. S'ha de ser un ingenu o s'ha d'actuar com un autòmata de forma mecànica guiat pels dogmes de sempre o s'ha de tenir una voluntat encoberta de voler desfer un govern en quaranta dies i que no quedi tan malament la cosa de cara a la galeria del mateix partit. En el mateix articlet quedaven transcrites unes paraules d'Artur Mas que s'han confirmat tristament en molt poc temps: «Seria irresponsable portar al país cap a un camí que signifiqués una frustació col·lectiva».\nTornant al joc de mostradors d'abans, cal recordar que el llibre Saltar la paret explica fil per randa les claus de la primera polèmica amb l'ABC i la reunió Carod-Otegui. Repassant aquest títol i tornant a omplir el buit de la venda d'aquest, i quan d'això m'ocupava, de l'altre costat del vidre arribava un altre client que cercava un títol i em trobava només a mi: Oiga tendría usted el libro La gran farsa del catalanismo? (18.45h 27-1-04) Com a ciutadà dels Països Catalans em sent tan català o més que aquests dirigents que en nom de no sé què, poden fer caure la il·lusió de la gent en poques hores. Això no és fer política, això en català de Mallorca és fer de Pere-Mateu cercant na Maria per sa cuina. La política de veritat és una altra cosa. Davant un parany com aquest, es pot afirmar que els nostres polítics es regeixen per una ingenuïtat aclaparadora. Ja és hora que l'esquerra es desfaci de tanta pedagogia barata.


[ACTULITZACIÓ] Valoracions del Conseller Buch sobre la situació de l'incendi de la Ribera d'Ebre ~ EbreDigital.cat\nJesús Ferrando2019-06-27T10:09:06+02:0027 de juny de 2019|Societat| Flix, La Palma d'Ebre, La Torre de l'Espanyol, Vinebre|Bombers de la Generalitat de Catalunya, Departament d'Interior de la Generalitat de Catalunya, Guàrdia Civil, Joan Sabaté, Josep Borrell, Ministerio de Agricultura del Gobierno de España, Miquel Buch, Subdelegat del Govern a Tarragona, UME Gobierno de España|0 Comentaris\nEl Conseller d’Interior de la Generalitat de Catalunya, Miquel Buch explicava aquest matí en la roda de premsa que ha fet per valorar la situació que ha passat durant la nit que: “S’han cremat més de 4.000 hectàrees. És un foc amb forma de llengua. El que més preocupa és el flanc dret. Aquesta és la xifra que ha deixat la primera nit de l’incendi a la Ribera d’Ebre. De moment el flanc esquerra no ha arribat a la C-12. Una quinzena de dotacions aerees s’aniran afegint per treballar. Avui el vent sembla que no en fara, però l’enemic seran les altes temparatures. Els treballs son complicats per la orografia del lloc, principalment pels barrancs“.\nAl mateix temps el cap dels Bombers de la Generalitat, Josep Borrell, ha ressaltat que: “Ara mateix hi ha un 33% del flanc dret controlat. Tot i que els treballs durant la nit han sigut molt complicats. Esperen que al llarg del dia d’avui puguin anar reduint el flanc dret i que les condicions meteorològiques ajudin“.\nJoan Sabaté, Subdelegat del Govern d’Espanya a Tarragona, desplaçat a la zona ha donat: “Un missatge de tranquilitat perquè hi ha escassa probabilitat d’activar el pla pencat (nuclear) perquè el foc no està als 5km propers necessaris per activar-lo. També explica que el riu Ebre serveix com a tall natural“.


Entren en vigor les noves sancions dels EUA contra l'Iran\n07/08/2018 - 14.01 Actualitzat 08/08/2018 - 13.08\nEls Estats Units reactiven les sancions contra l'Iran que Obama va aparcar el 2015. La matinada d'aquest dimarts ha entrat en vigor la primera tanda de sancions després que el president nord-americà, Donald Trump, va anunciar al maig la retirada de l'acord nuclear internacional.\nAquesta primera tongada de sancions se centra en les transaccions financeres i el comerç de matèries primeres. A partir d'ara, es prohibeix a l'Iran l'adquisició de dòlars nord-americans, el comerç d'or, metalls preciosos i materials com l'alumini, l'acer o el carbó. També en resulten afectats el sector automobilístic i les exportacions de les famoses catifes perses o d'aliments, com els festucs.\nA més, també s'imposaran sancions als que comprin o facilitin l'emissió de deute iranià.\nTrump: "Qui faci negocis amb l'Iran no farà negocis amb els EUA"\nAmb aquesta represa de les sancions, els Estats Units busquen aïllar econòmicament el país, forçant les empreses estrangeres, moltes d'elles europees, a tancar els seus negocis al país persa.\nTrump creu que, així, forçarà el govern de Rouhani a asseure's a la taula de negociacions per a un nou acord nuclear, més profund que el del 2015.\nDe fet, el president nord-americà ja ha amenaçat qualsevol altre país que faci tractes amb l'Iran.\n Donald J. Trump (@realDonaldTrump) 7 August 2018\n"Les sancions a l'Iran s'han llançat oficialment. Són les sancions més picants mai imposades i, al novembre, van augmentar fins a un altre nivell. Qualsevol que faci negocis amb l'Iran no farà negocis amb els Estats Units. Estic demanant ni més ni menys que la pau mundial."\nMentrestant, la Unió Europea aplicarà a partir d'avui les mesures per limitar-ne l'impacte en les empreses europees, mentre a Teheran, la devaluació del rial, la inflació i la pèrdua d'inversions han accentuat el malestar de la població, que s'ha traduït en manifestacions esporàdiques, en què cada cop se senten més crits contra el govern.\nD'aquí a 180 dies, el 5 de novembre, entrarà en vigor la segona ronda de sancions, que inclou prohibicions a les transaccions financeres amb el Banc Central de l'Iran i la compra de petroli, una de les principals fonts de divises del país.\nIran Trump Estats Units Pròxim Orient\nEls Estats Units trenquen l'acord nuclear amb l'Iran i amenacen els socis europeus que no els segueixin\nDonald Trump reactiva les sancions a l'Iran i amenaça els seus socis comercials


Gerard Farré-Armengol i els COVs entrevistats a Radio Euskadi - Blog CREAF\nEl passat 6 de setembre, l’investigador Gerard Farré-Armengol va parlar a ‘La mecánica del caracol’ de Radio Euskadi sobre els compostos orgànics volàtils (COVs) que emeten les plantes i la seva relació amb l’entorn.\nUn estudi recent, liderat per Gerard Farré-Armengol, feia una revisió sobre els mecanismes de comunicació de les plantes amb els microorganismes que l’envolten. Arrel d’aquesta publicació, Radio Euskadi ha entrevistat a l’investigador del CSIC al CREAF per parlar-ne i descobrir com les plantes es relacionen amb tot allò que les envolta a través dels COVs.\nAl llarg del programa, es tracten temes com l’avís de les plantes a altres plantes veïnes quan estan sent atacades, l’atracció de pol·linitzadors, el repel·lent vers els herbívors… mecanismes on els compostos volàtils que emet la planta, en sincronia amb la seva microbiota, tenen un paper important. A més, parlen de les perspectives de futur d’una agricultura que mantingui els microorganismes beneficiosos de les plantes.\nAquí podeu escoltar la entrevista a partir del minut 30:55.


A voltes amb la Rt - ambFilosofia\nLa Rt pretén ser la quantitat d’infeccions que provoca un malalt en el transcurs de la seva malaltia. Hi ha diversos mètodes de càlcul.\nEstem observant una disparitat entre la Rt del model i la Rt oficial. El model calcula la Rt dividint el flux de nous infectats per el total de malalts durant 11 dies.\nLa documentació oficial de dadescovit.cat explica que calcula la Rt així:\n«La velocitat de reproducció mitjana dels darrers 7 (ρ7) dies que permet avaluar la velocitat de propagació de la malaltia. La calculem com el quocient entre la mitjana dels casos confirmats els últims tres dies respecte els casos confirmats de cinc dies enrere, també com a mitjana de tres dies: ρt = (N(t) + N(t-1) + N(t-2))/(N(t-5)+ N(t-6) + N(t-7)). Posteriorment fem la mitjana dels 7 últims dies.»\nÉs a dir, depèn dels casos confirmats, però aquests depenen de la quantitat de proves PCR/TA fetes. Quantes més proves fem, més casos trobarem. Ara anem a fer els mateixos càlculs de velocitat d’increment, no amb els casos confirmats, sinó amb el total de proves fetes:\nÉs a dir, la major part de l’increment de la Rt (21%) dels últims dies és degut a un increment de proves fetes (16%). ¿Fins a quin punt aquest increment de proves és aleatori / arbitrari o respon a una major incidència de la malaltia?.\nEl model, que utilitza com a clau de volta les defuncions oficials, és a dir quadra amb aquestes, no detecta, ara per ara, cap canvi en els paràmetres bàsics dels sistema: taxa de contactes, taxa d’infecció, taxa de letalitat. Veurem després del pont.\nHe pensat d’utilitzar, també, una dada igual de confiable que les defuncions, però més immediata, com poden ser els ingressos hospitalaris que proporcionen els mateixos hospitals. Concretament, si anem quadrant model i realitat, el percentatge de pacients ingressats respecte al flux d’infectats del model tres dies abans, fent la mitjana per un període de 8 dies, s’hauria de mantenir força constant.\nFets els càlculs, observem un lleuger increment des del 20 de novembre, passant del 16% al 17% d’ingressats respecte al flux d’infectats. De cada 100 infectats 17 han d’ingressar, el dia 20N, 16. Per obtenir 16, hauríem de incrementar lleugerament el nombre d’infectats que ens dóna el model.\nRecordem, tanmateix, que, amb les mesures preses i sense tests a tota la població, predèiem una millora lenta de les dades de la pandèmia al Principat, sense poder recular en les restriccions.


Tret de sortida al Correllengua 2011 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Tret de sortida al Correllengua 2011\nTret de sortida al Correllengua 2011\nÒmnium Cultural proposa per aquest dissabte una xerrada del sociolingüista d'Oliana Jordi Solé i Camardons i l'exposició '100 anys d'estelada' El gruix dels actes tindrà lloc el 9 de juliol, amb activitats de tarda i de nit\nCorrellengua - Cartell actes\nÒmnium Cultural de l'Alt Urgell dóna aquest dissabte el tret de sortida al Correllengua 2011. En primer lloc, l'entitat ha organitzat una xerrada del sociolingüista d'Oliana Jordi Solé i Camardons, que parlarà de les reflexions que exposa en el llibre "Independència o mort... de la llengua", prologat per Patrícia Gabancho.\nAixí mateix, l'acte es complementarà amb la inauguració de l'exposició "100 anys d'estelada", que recorda que el 2008 es va complir el centenari d’aquesta bandera, que sempre ha estat lligada amb l’independentisme català.\nL’estelada va néixer inspirada en la bandera de Cuba i a partir de l’any 1908 van sorgir noves versions sobre la mateixa base, però només la de l’estel blanc sobre fons blau i la de l’estel roig són les que han perdurat. Des d’aquells dies de Cuba, l’estelada i l’independentisme han passat d’anys de prohibició i clandestinitat a la plena normalitat actual.\nEls actes del Correllengua 2011 estan previstos a les 20.00 hores al Centre Cívic 'El Passeig' de la Seu d'Urgell. Les activitats tenen el suport del Consell Comarcal de l'Alt Urgell, l'Ajuntament de la Seu, la CAL i la Comissió 100 anys d'Estelada.\nEl gruix dels actes del Correllengua 2011 a la Seu d'Urgell està previst pel dissabte 9 de juliol, a la plaça de les Monges. El programa inclou una cercavila, berenar amb coca i xocolata, animació infantil, tallers per a la canalla, joves i adults (amb la col.laboració de RàdioSeu), un sopar popular, homenatges literaris, concerts i ball, entre d'altres. L'arribada de la flama tindrà lloc a les 21.15 hores.


Descontrol al rellotge biològic - Regió7 :: El Diari de la Catalunya Central\n15.03.2020 | 09:11\nEl mastegatatxes és un altre exemple paradigmàtic, amb l'interès afegit que es tracta d'un migrant transaharià, ja que aquest tipus d'ocells viatgers són els més sensibles als canvis fenològics en les seves àrees de cria. La clau resideix en què, mentre es troben en les seves llunyanes àrees d'hivernada, no poden predir quan comença la primavera als llocs on faran el niu. El seguiment a llarg termini de caixes-niu realitzat al Regne Unit i a Holanda en boscos de roure, on el recurs preferit pel mastegatatxes era l'eruga d'un geomètrid, va comprovar que, els anys de marcat augment de les temperatures, la fenologia de la papallona avançava més que l'arribada del mastegatatxes des de l'Àfrica, de manera que quan apareixia ja havia passat el màxim de l'abundància d'erugues i, com a conseqüència, el seu èxit reproductor es reduïa. I això malgrat que el mastegatatxes ha avançat la data de la migració primaveral, com ho mostra el seguiment realitzat a l'estació ornitològica de l'illa alemanya de Helgoland, al Mar del Nord, entre 1961 i 2000 –que va revelar la mateixa pauta en altres 23 espècies d'aus migratòries–, i també comença a niar amb antelació.\nCanviar i adaptar-se | El canvi generalitzat en la fenologia de plantes i animals forçat per l'escalfament del clima no sempre és avantatjós. De fet, molt poques espècies realitzen canvis adaptatius; el xoriguer comú (a l'esquerra) i la mallarenga carbonera són dues d'elles.\nCanviar i adaptar-se\nJesús Miguel Avilés també ha participat en un estudi internacional, en col·laboració amb una investigadora alemanya, la finalitat del qual era analitzar l'efecte del canvi global en una sèrie d'espècies d'ocells que havien estat objecte de seguiment a llarg termini. «I, en general, s'adverteix un efecte clar: hi ha un avanç fenològic», un avançament en les dates de cria. «El preocupant és que l'ajust no és igual en totes les espècies i només en unes poques és adaptatiu, és a dir, els reporta algun avantatge. I aquesta circumstància pot provocar un col·lapse», adverteix. Desenvolupa la idea: «Un tret canviarà de manera adaptativa si aquest canvi es dóna en la mateixa direcció en la qual actua la selecció natural. Per exemple, amb un increment de temperatura al llarg dels anys, la reproducció s'iniciarà progressivament abans, i reproduir-se abans tindrà avantatges en termes de 'fitness' per un millor ajust a les condicions», explica.\nSegons l'estudi, la major part de les espècies analitzades ha avançat la seva fenologia, «però pocs ocells mostren canvis adaptatius». El mastegatatxes, el xoriguer comú i la garsa són algunes de les espècies que han reajustat la seva fenologia per adaptar-la a la nova situació. Però ni tan sols en aquestes espècies més plàstiques aquest canvi és suficient. Continua existint asincronia. Això suggereix que la situació podria ser pitjor en espècies amb menys habilitat per adaptar-se als canvis.\nUn nou fàrmac en nano partícules elimina les cèl·lules mare metastàtiques.


No…no són galetes fetes per nens de primària…són galetes fetes per mi.\nLa veritat és que el delineat no m’ha sortit, i la decoració és molt pobre...mare meva com es nota que són les meves segones galetes!!! (si...no estàn gaire lluny de les primeres ^^)\nPerò bé, us puc donar uns quants consells:\nEl glacejat ha de ser molt espès. Molt espès pel contorn, i després més líquid per farciment.\nUtilitzeu una boquilla molt fina pel contorn, sinó, la barreja entre boquilla grossa i glacejat líquid és horrorós, cau pels costats ><\nDeixeu assecar bé les galetes entre capa i capa\nTenir paciència, i manya...\nUs poso pas a pas com fer galetes de nadal decorades!\nPer fer les galetes heu de fer una massa rodona com la de la foto amb aquests ingredients:\n- 125 grams de sucre glas\nDesprés, ho emboliqueu amb paper film, i deixeu la massa a la nevera durant 30 minuts.\nUn cop hem tret la massa de la nevera, la estirem, i amb motlles de galetes, fem les formes.\nAquestes formes les posem sobre una safata amb paper forn que anirà al forn entre 5 i 10 minuts.\nSeguidament farem la glassa, amb:\n- 2 clares d'ous\n- uns 300 grams de sucre glas (aproximat, heu de veure que queda textura pasta de dents)\nAmb biberons o mànigues pastisseres de boquilla molt fina, tanyirem el sucre i començarem a farcir les galetes des del corton cap a l'interior.\nI us anirà quedant d'aquesta manera:\nJo el que fet són bossetes de galetes per regalar, amb sucre o sense\nI les guardo en una panera :)\nEtiquetas: Galetes, Tradicionals


Productors de tòfona es reuneixen per establir línies estratègiques per al sector - Regió7 :: El Diari de la Catalunya Central\nProductors de tòfona es reuneixen per establir línies estratègiques per al sector\nEl CTFC està treballant en l'elaboració del Pla Estratègic del sector, que veurà la llum aquest any\nDaniel Oliach, investigador del CTFC arxiu/dolors clotet\nEn el marc de l'Assemblea General de l'Associació de Productors de Bolets i Tòfones, es fa avui a Solsona una sessió de treball per valorar les propostes que el Centre Tecnològic Forestal de Catalunya apunta com a estratègiques per al desenvolupament del sector de la tòfona al nostre país.\nLa collita d'aquesta temporada, amb unes condicions meteorològiques adverses, serà d'una tona aproximadament, tot i que la temporada encara no està tancada i caldrà esperar per tenir les dades exactes. En canvi, l'any passat a Catalunya es van collir 7 tones i mitja de tòfona negra en la que va ser una temporada excel·lent. Aquesta dependència absoluta de la meteorologia porta els experts a apostar per invertir en conreu de tòfona, on la influència de les condicions és més controlable pels treballs culturals i la implantació de sistemes de reg de suport.\nDani Oliach, investigador del CTFC, compara la situació catalana amb l'aragonesa, on sí que s'ha fet aquesta inversió en conreu de la tòfona. "A la zona de Terol han estabilitzat la seva producció en unes 30 tones anuals. I el fet de poder comptar amb una producció garantida, els permet sortir al mercat amb una constància i credibilitat que nosaltres no tenim".


20 anys lluitant per traslladar els busos interurbans | Canal Reus TV\n20 anys lluitant per traslladar els busos interurbans\n14:41 - 13 febrer 2020\nEls veïns de la plaça de les Oques reclamen que el trasllat dels busos interurbans comenci com més aviat millor. Ho han fet a través d'unes pancartes penjades al balcó.\nPancartes de 'bus fora' i 'bus urbà i prou' es poden observar a l'edifici de la plaça de les Oques número 5 des de fa uns mesos.\nEls veïns estan cansats d'esperar l'inici del trasllat dels busos interurbans amb una nova parada que, segons el projecte, estarà ubicada al davant de la Biblioteca Central Xavier Amorós. Una parada que havia d'estar enllestida l'estiu passat i que posteriorment van endarrerir fins a principis del 2020.\n'No traurem les pancartes fins que comenci el trasllat'\nLa Maria és la veïna propietària de les pancartes i expressa que 'els han ignorat des de fa molt de temps'. Fa vint anys que els veïns es queixen de la situació amb representants del consistori. Concretament de les 400 expedicions diàries que provoquen contaminació i soroll a totes hores del dia, a més de l'acumulació de vehicles que es genera a la plaça.\n'Els vidres de l'edifici tremolen i en moltes ocasions, els usuaris dels busos venen al nostre portal i demanen utilitzar el lavabo', explica la presidenta de la comunitat de la plaça de les Oques nº 5, Isabel Monasterio.\nEl trasllat ja hauria d'haver començat\nEl projecte s'ha endarrerit perquè la previsió inicial xocava amb la planificació urbanística, que preveu una zona verda al davant de la biblioteca. Segons el consistori, les obres haurien de començar aquest primer trimestre del 2020.\nplaça de les Oques busos interurbans autobusos\nEls busos pararan davant la Xavier Amorós el 2020\n28.02 per Laura Borràs


. - Tenim idees, fem el que pensem -: L'ascensor còmplice\nAquesta tarda inaugurem l’ascensor de Lisboa, ubicat al passatge de Tossa, al costat del CAP d’Horta, tot i que ja fa dies que està en funcionament i a ple rendiment aprofitant que hi ha Festa Major al barri d’Horta.\nL’ascensor, que funciona les 24 hores, permet salvar el gran desnivell existent entre la Rambla del Carmel i el carrer Lisboa, i fa més accessible tant el CAP com l’espai que coneixem com el mirador d’Horta. Això, permet una millor connexió entre els barris del Carmel i d’Horta i suposa una millora per tots els veïns i veïnes de la zona.\nPerò hi ha un altre element que em sembla tant o més important i que vull destacar. L’ascensor de Lisboa, també és un exemple de com les propostes del moviment veïnal i el teixit associatiu dels barris esdevenen realitats amb la complicitat del Districte.\nL’altre dia en Joan Termes, de la vocalia de persones amb discapacitat de l'Associació de Veïns d’Horta, m’hi feia pensar i, certament, a banda de la importància inqüestionable d’acabar amb les barreres per a la plena accessibilitat a la nostra ciutat, és fonamental donar resposta a les propostes i demandes de les entitats i generar complicitats amb el moviment associatiu.\nNo en va, les entitats tenen una llarga trajectòria de treball i un ampli coneixement del territori que cal saber valorar i aprofitar pel que és un objectiu comú i compartit, millorar els nostres barris. A Horta-Guinardó ho tenim clar.